ທ່ານນາຍົກລັດຖະມົນຕີ ຫງວຽນຊວນຟຸກ ພົບປະກັບປະທານສະພາປຶກສາການເມືອງປະຊາຊົນແຫ່ງຊາດຈີນ
ທ່ານນາຍົກລັດຖະມົນຕີ ຫງວຽນຊວນຟຸກພົບປະກັບທ່ານ ອີເຈີ້ງເຊິງ,
ປະທານສະພາປຶກສາການເມືອງປະຊາຊົນແຫ່ງຊາດຈີນ
ທີ່ການພົບປະກັບທ່ານ ອີເຈີ້ງເຊິງ, ປະທານສະພາປຶກສາການເມືອງປະຊາຊົນແຫ່ງຊາດຈີນ ດຳເນີນໄປໃນຕອນບ່າຍວັນທີ 12/9, ທ່ານນາຍົກລັດຖະມົນຕີ ຫງວຽນຊວນຟຸກ ຕີລາຄາສູງການຮ່ວມມືຢ່າງແຫນ້ນແຟ້ນລະຫວ່າງແນວໂຮມປະເທດຊາດຫວຽດນາມ ແລະ ສະພາປຶກສາການເມືອງປະຊາຊົນແຫ່ງຊາດຈີນໃນໄລຍະຜ່ານມາ ແລະ ປາດຖະຫນາວ່າ ໄລຍະຈະມາເຖິງ, ສອງຝ່າຍຈະສືບຕໍ່ສົມທົບກັນຢ່າງແຫນ້ນແຟ້ນ, ເສີມຂະຫຍາຍບົດບາດຂອງຕົນໃນການຊຸກຍູ້ການພົວພັນແລກປ່ຽນ ແລະ ການຮ່ວມມືໃນບັນດາຂົງເຂດລະຫວ່າງສອງປະເທດຢ່າງມີປະສິດທິຜົນ. ທ່ານປະທານສະພາປຶກສາການເມືອງແຫ່ງຊາດຈີນ ອີເຈີ້ງເຊິງ ໄດ້ຢືນຢັນ: ພັກ, ລັດຖະບານ ແລະ ປະຊາຊົນຈີນ ຍາມໃດກໍຢືດໝັ້ນທິດນຳ ບ້ານໃກ້ເຮືອນຄຽງມິດຕະພາບ, ການຮ່ວມມືຮອບດ້ານ, ສະຖຽນລະພາບຍາວນານ, ມຸ່ງໄປເຖິງອະນາຄົດເພື່ອຮັກສາ ແລະ ເສີມຂະຫຍາຍນ້ຳໃຈມິດຕະພາບທີ່ເປັນມູນເຊື້ອ ຈີນ ແລະ ຫວຽດນາມ ຢ່າງບໍ່ຢຸດຢັ້ງ, ມານະພະຍາຍາມນຳການພົວພັນຄູ່ຮ່ວມມືຍຸດທະສາດຮອບດ້ານລະຫວ່າງສອງປະເທດໃຫ້ສືບຕໍ່ພັດທະນາເປັນປົກກະຕິ, ປອດໃສ, ໝັ້ນຄົງ. ທ່ານ ອີເຈີ້ງເຊິງ ເຫັນດີ ຮັກສາການແລກປ່ຽນຢ່າງແຫນ້ນແຟ້ນລະຫວ່າງສະພາປຶກສາການເມືອງປະຊາຊົນແຫ່ງຊາດຈີນ ກັບແນວໂຮມປະເທດຊາດຫວຽດນາມ, ຊຸກຍູ້ການພົວພັນແລກປ່ຽນການຮ່ວມມືລະຫວ່າງບັນດາອົງການຈັດຕັ້ງມະຫາຊົນ ແລະ ປະຊາຊົນທຸກຊັ້ນວັນນະຂອງສອງປະເທດ, ປັບປຸງຄວາມໄວ້ເນື້ອເຊື່ອໃຈ ແລະ ເຂົ້າອົກເຂົ້າໃຈເຊິ່ງກັນ ແລະກັນ, ປະກອບສ່ວນຢ່າງຕັ້ງຫນ້າໃຫ້ແກ່ການພົວພັນລະຫວ່າງສອງພັກ, ສອງລັດ.
(ແຫຼ່ງຄັດຈາກ VOV)